జయంత సిల్వా

కెలనియగే జయంత సిల్వా, శ్రీలంక మాజీ క్రికెటర్ . 1995 నుండి 1998 వరకు 7 టెస్టులు, ఒక వన్డే మ్యాచ్ ఆడాడు. ఎడమచేతి వాటం స్పిన్నర్ గా రాణించాడు.

జననం 
కెలనియగే జయంత సిల్వా 1973, ఫిబ్రవరి 6న శ్రీలంకలోని కలుతరలో జన్మించాడు.

క్రికెట్ రంగం 
1996-97లో జింబాబ్వేతో జరిగిన మూడు టెస్టుల్లో 10.12 సగటుతో 16 వికెట్లు తీశాడు. కానీ భారత్, ఆస్ట్రేలియా, పాకిస్థాన్‌లతో జరిగిన నాలుగు టెస్టుల్లో సిల్వా 121.25 సగటుతో నాలుగు వికెట్లు మాత్రమే తీశాడు. 28 ఏళ్ళకు ముందే ఫస్ట్-క్లాస్ క్రికెట్ నుండి వెళ్ళిపోయాడు.

టెస్ట్ మ్యాచ్‌లు 
1995, డిసెంబరు 26 నుండి 30 వరకు మెల్‌బోర్న్‌లో ఆస్ట్రేలియాతో జరిగిన మ్యాచ్‌తో అంతర్జాతీయ టెస్ట్ క్రికెట్ లోకి అడుగుపెట్టాడు. 1998, జనవరి 7 నుండి 11 వరకు కాండీ నగరంలో జింబాబ్వేతో చివరి టెస్ట్ ఆడాడు.

వన్డే మ్యాచ్‌లు 
1995, మార్చి 26న క్రైస్ట్‌చర్చ్‌లో న్యూజిలాండ్ తో జరిగిన మ్యాచ్‌తో అంతర్జాతీయ వన్డే క్రికెట్ లోకి అడుగుపెట్టాడు. ఇదే ఇతని ఏకైక వన్డే మ్యాచ్.

మూలాలు 

జీవిస్తున్న ప్రజలు
1973 జననాలు
శ్రీలంక వ్యక్తులు
శ్రీలంక క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు